|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és**  **Nemzeti Kisebbségi – Nemzeti Közösségi Titkárság**  Mihajlo Pupin sugárút 16, 21000 Újvidék  Т: +381 21 487 4157; 487 4262, 487 4884  Ф: +381 21 487 46 14  Ounz@vojvodinа.gov.rs | |
|  | SZÁM:128-451-3768/2017-01. | KELT:2017. november 22. |

A Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság költségvetési eszközeinek a Vajdság autonóm tartományi általános és középfokú oktatási és nevelési, valamint a diákjóléti intézmények infrastruktúrája korszerűsítésének finanszírozására és társfinanszírozására való odaítéléséről szóló szabályzat (VAT Hivatalos Lapja, 4/17. szám) 3. szakasza, valamint a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság autonóm tartományi iskoláskor előtti intézmények infrastruktúrája korszerűsítésének finanszírozására és társfinanszírozására való odaítéléséről szóló szabályzat (VAT Hivatalos Lapja, 14/17. szám) 3. szakasza alapján, figyelemmel a Vajdaság Autonóm Tartomány 2017. évi költségvetéséről szóló tartományi képvislőházi rendeletre (VAT Hivatalos Lapja, 69/16., 27/17. szám – kiigazítás, 29/17. és 39/17. szám), a Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság (a továbbiakban: Titkárság)

**PÁLYÁZATOT**

tesz közzé

**A VAJDASÁG AUTONÓM TARTOMÁNYI ÁLTALÁNOS ÉS KÖZÉPFOKÚ OKTATÁSI ÉS NEVELÉSI, VALAMINT A DIÁKJÓLÉTI INTÉZMÉNYEK ÉS AZ ISKOLÁSKOR ELŐTTI INTÉZMÉNYEK SZÁMÁRA FELSZERELÉS BESZERZÉSÉNEK 2017. ÉVI FINANSZÍROZÁSÁRA ÉS TÁRSFINANSZÍROZÁSÁRA**

A Titkárság a pályázatot a Vajdaság Autonóm Tartomány 2017. évi költségvetéséről szóló tartományi képviselőházi rendelet által (VAT Hivatalos Lapja, 69/16., 27/17. szám – kiigazítás, 29/17. és 39/17. szám), a Vajdaság Autonóm Tartomány területén általános és középfokú oktatási és nevelési, valamint a diákjóléti intézmények és az iskoláskor előtti intézmények számára felszerelés beszerzésének finanszírozására és társfinanszírozására biztosított **10.100.000,00 dinár** összegre hirdeti meg (az általános oktatás és nevelés szintjén **4.000.000,00 dinár,** a középfokú oktatás és nevelés szintjén **700.000,00 dinár**, a diákjóléti intézmények számára **1.400.000,00 dinár**, valamint az iskoláskor előtt intézmények számára **4.000.000,00 dinár**).

A felszerelés beszerzése az oktatáshoz szükséges felszerelésre, a biztonsághoz szükséges felszerelésre, számítógépes felszerelésre, testnevelési felszerelésre, képzőművészeti felszerelésre, zeneművészeti felszerelésre, szállás/berendezés felszerelésére, konyhai felszerelésre és egyebekre vonatkozik.

A pénzügyi kötelezettségek teljesítése a Vajdaság Autonóm Tartomány 2017. évi költségvetésének fizetőképességével összhangban történik.

**PÁLYÁZATI FELTÉTELEK**

1. Pályázók

Az eszközök felosztásában részvételre jogosult felhasználók:

* a Szerb Köztársaság, Vajdaság AT és a helyi önkormányzatok által alapított Vajdaság autonóm tartományi általános oktatást és nevelést folytató iskolák, középfokú oktatást és nevelést folytató iskolák, diákjóléti intézmények,
* **Vajdaság autonóm tartományi helyi önkormányzatok (kizárólag az iskoláskor előtti intézmények igényeire).**

Az igénybe vevő köteles a felszerelés beszerzése alkalmával a Közbeszerzési törvény (Az SZK Hivatalos Közlönye, 124/12., 14/15. és 68/2015. szám) rendelkezéseivel összhangban eljárni.

*2. Az eszközök felosztásának kritériumai*

Az eszközök felosztásának kritériumai a Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság költségvetési eszközeinek a Vajdság autonóm tartományi általános és középfokú oktatási és nevelési, valamint a diákjóléti intézmények infrastruktúrája korszerűsítésének finanszírozására és társfinanszírozására való odaítéléséről szóló szabályzat és a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság autonóm tartományi iskoláskor előtti intézmények infrastruktúrája korszerűsítésének finanszírozására és társfinanszírozására való odaítéléséről szóló szabályzat szerint az alábbiak:

1. a projekt megvalósításának jelentősége a létesítményt használó diákok, tanárok, illetve gyermekek, nevelők és a foglalkoztatottak biztonsága tekintetében,
2. a projekt megvalósításának jelentősége a tartózkodáshoz és a nevelői-oktatói munka kivitelezéséhez szükséges színvonalas feltételek biztosítása szempontjából;
3. a projekt pénzügyi igazoltsága,
4. a projekt fenntarthatósága,
5. a projekt helyi, illetve regionális jelentősége,
6. a projekt megvalósítása céljából foganatosított tevékenységek,
7. a projekt megvalósításához szükséges eszközök biztosított forrása (azon projektek élveznek elsőbbséget, amelyek társfinanszírozásához más forrásokból az eszközöket biztosították).

**KÉRELEM BENYÚJTÁSÁNAK MÓDJA**

Az eszközök odaítélése iránti kérelmet a Titkárság egységes pályázati formanyomtatványán kell benyújtani (egy intézmény/helyi önkormányzat csak egy pályázati formanyomtatványt nyújt be). A teljes pályázati dokumentáció **2017. november 22-től** letölthető a Titkárság **www.puma.vojvodina.gov.rs** honlapjáról.

A kérelmeket postán a következő címre kell elküldeni: Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság a „Pályázat – a Vajdaság autonóm tartományi általános és középfokú oktatási és nevelési, valamint a diákjóléti intézmények és az iskoláskor előtti intézmények számárafelszerelés beszerzésének 2017. évi finanszírozására és társfinanszírozására” megjelöléssel (Pokrajinski sekretarijat za obrazovanje, propise, upravu i nacionalne manjine - nacionalne zajednice - ''Za konkurs - za finansiranje i sufinansiranje nabavke opreme ustanova osnovnog, srednjeg obrazovanja i vaspitanja, učeničkog standarda i predškolskih ustanova na teritoriji Autonomne pokrajine Vojvodine za 2017. godinu'') Mihajlo Pupin sugárút 16., 21000 Újvidék (Bulevar Mihajla Pupina 16., 21000 Novi Sad), vagy személyesen a tartományi közigazgatási szervek iktatójában kell átadni Újvidéken (a Tartományi Kormány épületének földszintjén).

A pályázati kérelemhez kötelezően mellékelni kell az alábbi dokumentumokat:

1. az oktatási, illetve a helyi önkormányzat adóazonosító-számról szóló igazolás fénymásolatát és
2. a felszerelés beszerésére vonatkozó független árajánlatot - előszámlát.

**A pályázatok benyújtási határideje 2017. november 30.**

A Titkárság fenntartja a jogát, hogy a kérelmezőtől szükség szerint kérje a dokumentumok hiánypótlását és információt kérjen, illetve az eszközök odaítéléséhez feltételek teljesítését szabja meg.

A Bizottság nem vitatja meg:

- a hiányos kérelmeket,

- a késve érkező kérelmeket (a pályázat utolsó napjaként megjelölt határidőn túl elküldött kérelmeket),

- a nem engedélyezett kérelmeket (a pályázatban nem előirányzott jogosulatlan személyek és alanyok által benyújtott kérelmeket),

- a kérelmeket, amelyek a pályázatban előirányzott rendeltetésekre nem vonatkoznak,

- azon felhasználók kérelmeit, amelyek az előző időszakban a tartományi költségvetésből odaítélt eszközöket pénzügyi és leíró jelentések által nem igazolták.

A pályázat eredményeit közzéteszik a Titkárság internetes honlapján.

**Az érdekeltek a pályázattal kapcsolatos kiegészítő információkat a Titkárság következő telefonszámain kaphatnak: 021/487-4157, 487-4884 és 487-4262.**

Nyilas Mihály

TARTOMÁNYI TITKÁR